જામનગર શહેરમાં મોબાઇલ ક્ષેત્રે ક્રાંતિ લાવનારા યશ ઇલેકટ્રોનિકસ નામથી અનેક મોબાઇલ શો રૂમ ધરાવતા અને આર.કે. ના નામથી જામનગરમાં પ્રચલિત થયેલા રાજુભાઇ ગોહિલે આજે ધનતેરસ જેવા પવિત્ર દિવસે પોતાના પુત્ર ‘યશ’ના 21માં જન્મદિવસે સરપ્રાઇઝ ગીફટ આપી હતી. બોલીવુડની સૌથી સફળ રેસ થ્રી ઉપરાંત જુનિયર અને શબાનામાં નેગેટીવ રોલ વિલનની ભુમિકા ભજવી સારી એવી નામના મેળવી ચૂકેલા મુંબઇના રાજેશકુમાર ભાટીને આજે જામનગરના મહેમાન બનાવ્યા હતા. જે આગામી સલમાનખાનની દબંગ થ્રી ફિલ્મમાં પણ મુખ્ય વિલનની ભૂમિકા કરી રહ્યા છે. ઉપરાંત ટેલીવુડની ગોરસ નામની સીરીયલમાં પણ મુખ્ય સિપાઇની ભૂમિકા ભજવી રહ્યા છે.